江澤民派系，又名「上海幫」、「江系」、「江派」，係中國大陸外國同中文媒體、政治網站流傳，中國共產黨入面嘅一股政治勢力派別，同前中共領導江澤民有關。佢係指中國共產黨內部一個非正式派系，主要成員多數由上海嘅領導崗位提升到中央政府同中國共產黨高層，或者係江澤民做中共中央總書記期間被提升，所以又叫江派，派系形象好鮮明，但嚴格嚟講來自上海嘅並唔一定係上海幫，例如做過上海市委書記嘅前總理朱鎔基就冇畀人劃分做江派。